CELEX: 22021D2214
Language: hu
Date: 2021-11-15 00:00:00
Title: Az EU–Libanon Társulási Tanács 1/2021 határozata (2021. november 15.) az EU–Libanon partnerségi prioritások érvényességének meghosszabbításáról [2021/2214]

2021.12.14.   
               
               
                  HU
               
               
                  Az Európai Unió Hivatalos Lapja
               
               
                  L 447/9
               
            
         AZ EU–LIBANON TÁRSULÁSI TANÁCS 1/2021 HATÁROZATA
         (2021. november 15.)
         az EU–Libanon partnerségi prioritások érvényességének meghosszabbításáról [2021/2214]
         AZ EU–LIBANON TÁRSULÁSI TANÁCS,
         tekintettel az egyrészről az Európai Közösség és tagállamai, és másrészről a Libanoni Köztársaság közötti társulás létrehozásáról szóló euromediterrán megállapodásra,
         mivel:
         
                     (1)
                  
                  
                     Az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euromediterrán megállapodást (1) (a továbbiakban: a megállapodás) 2002. június 17-én írták alá, és az 2006. április 1-jén hatályba lépett.
                  
               
                     (2)
                  
                  
                     A megállapodás 76. cikke alapján a Társulási Tanács hatáskörrel rendelkezik arra, hogy határozatokat hozzon a megállapodás célkitűzéseinek megvalósítása céljából.
                  
               
                     (3)
                  
                  
                     A megállapodás 86. cikke kimondja, hogy a feleknek meg kell hozniuk a megállapodás szerinti kötelezettségeik teljesítéséhez szükséges általános vagy konkrét intézkedéseket, és gondoskodniuk kell arról, hogy a megállapodásban meghatározott célkitűzések megvalósuljanak.
                  
               
                     (4)
                  
                  
                     A Társulási Tanács 1/2016 határozatával (2) az Európai Unió és Libanon megállapodott a 2016–2020 közötti időszakra a partnerségük számára irányadó partnerségi prioritásaikról – beleértve az EU-Libanon paktumot (a továbbiakban: a paktum) is – azzal a céllal, hogy támogassák és megerősítsék Libanon rezilienciáját és stabilitását, egyúttal törekedve az elhúzódó szíriai konfliktus hatásainak kezelésére is.
                  
               
                     (5)
                  
                  
                     Levélváltás útján mindkét fél megállapodott arról, hogy a partnerségük megszilárdításához irányadó dokumentumokként az EU–Libanon partnerségi prioritások – beleértve a kompaktot is – érvényességét az új, aktualizált közös dokumentumok elfogadásáig meg kell hosszabbítani.
                  
               
                     (6)
                  
                  
                     A Társulási Tanács eljárási szabályzatának 10. cikke lehetővé teszi, hogy az ülések közötti időszakban írásbeli eljárás útján fogadjanak el határozatokat, ha mindkét fél egyetért ezzel,
                  
               ELFOGADTA EZT A HATÁROZATOT:
         
            1. cikk
            A Társulási Tanács írásbeli eljárással eljárva úgy határoz, hogy az 1/2016 határozatához csatolt EU–Libanon partnerségi prioritások – beleértve a kompaktot is – érvényességét az új, aktualizált közös dokumentumoknak a Társulási Tanács általi elfogadásáig meg kell hosszabbítani.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. november 15-én.
            
               
                  az EU-Libanon Társulási Tanács részéről
               
               
                  az elnök
               
               Abdallah BOU HABIB
            
         
         
            (1)  HL L 143., 2006.5.30., 2. o.
         
         
            (2)  Az EU–Libanon Társulási Tanács 1/2016 határozata (2016. november 11.) az EU–Libanon partnerségi prioritásokról való megállapodásról (HL L 350., 2016.12.22., 114. o.).